In 1 Petrus 1 v 7 lees ons dat ware, opregte geloof veel kosbaarder is as goud. In ons hedendaagse wêreld is goud die mees gesogte kommoditeit. Diegene wat geld besit, is daartoe in staat om enige iets te vermag wat hulle harte ook al begeer. Diegene wat geld het, besit mag. In die Koninkryk van God is dit geloof wat hierdie reg voorbehou. Die een wat glo is by magte daartoe om te kan aanskou hoedat die onmoontlike moontlik gemaak word. Die Here tree namens hom op en reageer op die kommoditeit van sy geloof. “Alle dinge is moontlik vir hulle wat glo,” het Jesus onwrikbaar verklaar in Markus 9 v 23. Hierdie is ‘n dinamiese verklaring. “Alle dinge” - het Jesus gesê. Nie net sekere dinge of meeste dinge nie maar ALLE dinge! Geloof het ‘n drakrag wat nie in die fisiese waarneembaar is nie. In die geestes realm egter, is geloof die brandstof wat die gelowige aanpor om voort te gaan. As ek hierdie vraag mag vra: hoe ryk is jy aan die hemelse geldeenheid? Hoe vol is jou geloof-bankrekening? As jy voel dat jy swak en onbevoeg is op hierdie gebied, moenie mismoedig voel nie. Nadat Jesus die voorgenoemde rooiwarm verklaring gemaak het dat alle dinge moontlik is, het die ontvanger van hierdie instruksie in trane uitgeroep: “Here, ek glo; wees asseblief my ongeloof genadig!” Liewe vriend, laat toe dat hierdie versugting dus ook vanuit jou eie hart ‘n weerklank vind. Wend ‘n doelbewuste poging aan om te bly glo; elke liewe dag. Die Here sal jou versterk en bystaan totdat jou geloof uiteindelik jou asemteue word. Die verhaal van Nyanis van MAKULEKE is ‘n klinkklare bewys van hierdie eenvoudige waarheid. Mag jy geseën word deur die onderstaande getuienis.
Medewerker in Sy diens
Dit was alreeds menige jare sedert Nyanis Nkanyani (60) Jesus as haar Heer en Verlosser aangeneem het. Sy kan vaagweg onthou hoe Hy tot haar redding gekom het en haar hele lewe vir goed kom verander het, toe sy in ‘n put van dronkenskap en depressie vasgevang was. Gevolglik het sy gely aan pyne om haar middellyf, bene en ore, tesame met geweldige gepaardgaande hoofpyne en angs. Sou Jesus werklik nog ‘n wonderwerk in haar lewe kon laat gebeur? Nadat sy by die kerk verneem het van ons opkomende veldtog, het die hart van hierdie kosbare ou vroutjie opgewel van hoop. “Die pyn was verskriklik,” het sy verduidelik. “Ek was nie in staat om my dagtake te verrig nie en kon nie behoorlik loop nie. Dit was baie moeilik vir my omdat ek meestal alleen was.” Toe op die laaste aand van die week van die veldtog, het Jesus haar aangeraak van haar hoof tot haar voetsole. “Terwyl die Evangelis vir ons gebid het, het ek gevoel asof iets uit my liggaam uitkom. Nou voel ek so goed! Ek is gesond! Voorheen kon ek nie eers behoorlik regop sit nie – maar nou kan ek!”
Vind haar op Facebook onder Tamryn Klintworth, of besoek die bediening se webtuiste by WWW.INHISNAME.ORG.ZA